Lav et referat af nedenstående tekst:

Tekst:
Helt ude på spidsen, med seletøj og røde fingre, sidder 21-årige Astrid Mørch Jensen og hendes to skibskammerater. De er ved at sætte et af sejlene fast på træskibet LOA i Aalborg - noget, som på sejlsprog også hedder at rigge til. Det er en påsketradition, der hvert år involverer 25 frivillige og tre dage. - Det er hyggeligt og ikke spor koldt, for vi arbejder jo, siger Astrid Mørch Jensen, der er bådsmand og frivillig på LOA i Aalborg. Hun vil gerne bruge påskedagene på at være frivillig, for det er ifølge hende en god måde at lære alle tips og tricks på. - Det er fedt at være sammen med nogle, der kan deres kram og samtidig lære af de gamle, som har prøvet det mange gange før, siger Astrid Mørch Jensen. Ser frem til Tall Ship Races Astrid Mørch Jensen har været en fast del af besætningen på øvelsesskibet LOA siden 2019. - Det startede med, at min far gav mig en tur ombord i fødselsdagsgave, som en del af Tall Ship Races, og så er jeg blevet fanget af det, siger hun. Og Tall Ship Races, som finder sted igen i år, er især noget, den 21-årige sejler ser frem til. - Det bliver en oplevelse, for du kommer jo ombord og siger hej på de andre skibe også, selvom de kommer langvejs fra, og så ved man bare, at sejlere holder sammen, siger Astrid Mørch Jensen. 140 tovender på dæk I dag blev både masterne og rærerne sat på træskibet - og sejlene kom op. Samtidig skal de mange frivillige, som aldersmæssigt er mellem 18 og 75 år, have styr på de 140 tovender, der alle ender på dækket. - Vi har heldigvis mange af de unge, som har sejlet på skoleskib og som ved, hvad det handler om - og frem for alt kan de også kravle helt til tops og arbejde, så vi gamle slipper, siger John Larsen, der er 2. styrmand og vedligeholdelseskoordinator på LOA. 100 års jubilæum Det er ikke kun årets deltagelse i Tall Ship Races, der bliver specielt. For når LOA lægger fra kaj, kan hun fejre sit 100 års jubilæum. - Det er ikke hver dag, vi fejrer en 100 års fødselsdag. Hun holder sig godt, men hun kræver også meget vedligeholdelse, siger John Larsen. Det er ikke kun John Larsen, der mener, at LOA holder sig godt. For ifølge Astrid Mørch Jensen er det ret specielt at få lov at komme med ud på jubilæumssejladsen. - Man kan ikke se på hende, at hun er 100 år. Hun er her stadig og holder sig flot - hun holder ud, siger Astrid Mørch Jensen. Ifølge John Larsen er de frivillige færdige med at rigge LOA til i løbet af lørdagen.

Referat:
Rigtig mange frivillige bruger påsken på at gøre det stolte skib LOA klar til sommer. I år er hun blevet gjort forårsklar i 100 sæsoner, og den runde fødselar skal stå særligt skarpt her i 2022, hvor hun deltager i sommerens Tall Ships Races.